laion/Wikipedia-Exotic huggingface dataset:
מעגל דמים

מעגל דמים הוא ביטוי שמשמעותו היא תופעה בה פעולה מסוימת מצד אחד הצדדים בעימות בו מעורב שפיכת דמים, מביאה לפעולת תגמול מן הצד השני, המעוררת מצידה שאיפה לפעולת תגמול מאלו שפתחו בפעולה, וכן הלאה. סכסוכים בעלי אופי דומה קיימים במקומות שונים בעולם. התרחשות של "מעגל דמים" תלויה בשני תנאי יסוד: היעדר יכולת (פיזית, פוליטית או רגשית) של מי מהצדדים בעימות להכריעו באופן סופי. היעדר יכולת (פיזית, פוליטית או רגשית) של מי מהצדדים לפרוש מן העימות, או הנחה כי יכולתו של הצד השני להמשיך להגיב ולקיים את מעגל התגובות קטנה יותר. קיום שני התנאים לוכד את הצדדים הניצים במעגל דמים, משום שלכל צד אין יכולת להכריע את יריבו, אך לתפישתו הוא אינו יכול להינתק מן העימות, או שהוא מניח שהצד השני חלש ממנו ובסופו של דבר יוכל להכריע את יריבו. בהתקיים שני תנאים אלו, ייתכן "מעגל דמים" שבו שני הצדדים הולכים ומגדילים את השקעתם בפעולות התגמול, תוך הגדלת סך הפסדיהם ההדדיים, אך בלי יכולת לפרוש מן העימות, כל עוד מתקיימים שני התנאים הללו בו זמנית. קיום "מעגל דמים" מסוג זה אופייני לתפישה שגויה של עימות כמשחק סכום אפס כאשר בפועל העימות אינו משחק סכום אפס (שהרי סך הנזק של שני הצדדים גם יחד הולך וגדל עם כל סיבוב במעגל). מעגלי דמים נוצרו לכל אורך ההיסטוריה, כשהם אופייניים במיוחד בתרבויות בהן אלמנטים של כבוד ונקמה חשובים מאוד, כאשר תרבותם של הצדדים הניצים שוללת פשרה או רואה בה עלבון, כאשר במוקד הסכסוך ניצב אלמנט מובהק של משחק סכום אפס (על–פי רוב, אדמה, שליטה או זכויות יתר), וכאשר בראש כל צד מן הניצים עומדים אנשים שצמחו בסביבה בה ישנה דומיננטיות לתפישות משחק סכום אפס, ובמיוחד פוליטיקה וצבא. בדורות האחרונים ניתן להצביע על יסוד של מעגל דמים במלחמות סחר, כאשר כל צד מעלה את גובה המכסים שהוא מטיל, למרות שפעולת התגמול החוזרת תשוב ותגדיל את הנזק לשני הצדדים. בסכסוכים כמו אלו שנתגלעו בין המדינות שהרכיבו את יוגוסלביה, בין שבטים ניצים במדינות כמו ניגריה או הרפובליקה הדמוקרטית של קונגו או הרפובליקה של קונגו, בין הודו לפקיסטן ועד לפני כמה עשרות שנים גם באירופה אופייניות למעגלי דמים כאלו. ביחידות חברתיות קטנות יותר, מעגלי דמים אופייניים לחברות בהן ל"חמולה" או ה"קלאן" חשיבות מרכזית, במיוחד כאשר נעדרות מערכות "כופר דמים" (וורגלט) לפישור בין צדדים. לעיתים, עשויים מאבקי דמים בין חמולות יריבות או בין ארגוני פשע יריבים להמשך לאורך שנים תוך הקזת דם הדדית. בישראל, מובע לעיתים הביטוי מעגל דמים בהתייחסות לסכסוך הישראלי-פלסטיני, כשלעיתים נטען בחוגי השמאל, שההתנגדות והטרור הפלסטינים מתעוררים ומלובים במקרים רבים על–ידי פעולה ישראלית שקדמה להם, וחוזר חלילה (חיסול גורר פיגוע, פיגוע גורר חיסול וכן הלאה). הפתרון המוצע לקטיעת "מעגל הדמים" לשיטתם הוא בפרישה חד-צדדית מן העימות על–ידי ישראל. קרי, בנסיגה של כוחות צה"ל, בהפסקת האש ובאיפוק. טענה הפוכה מושמעת משמיעים לעיתים אנשי ימין בישראל, הגורסים כי העימות בין ישראל לפלסטינים נסב סביב סוגיות מהותיות או קשור לנטייה של הצד הפלסטיני לאלימות נגד ישראל. לשיטתם, ישראל יכולה להכריע את העימות באופן סופי והרתעה באמצעות כוח צבאי מביאה לשקט, היינו, גורמת להימנעות הצד השני מהמשך העימות או החלשת התנגדותו. הימנעות מתגובה, לפיהם, תתפרש כאילו הזוכה בעימות הוא הצד שכנגד, ותוביל לחידוש העימות פעם נוספת, אך בעמדות מוחלשות עבור הצד הישראלי. רוביק רוזנטל, לפרוץ את המעגל(הקישור אינו פעיל), מאמר מינואר 2001, המסביר, לאחר חיסול ראאד כרמי, את טענת מעגל הדמים וקורא להפסיק אותו שרון רופא ורענן בן צור, שישה הרוגים בפיגוע בבת-מצווה בחדרה, באתר ynet, 18 בינואר 2002
אליאב לילטי

אליאב לילטי (נולד ב-20 באוקטובר 1964) הוא במאי ותסריטאי ישראלי. אליאב לילטי נולד וגדל בבאר שבע. בצה"ל שירת כמדריך חובשים. בתום שירותו הצבאי נסע לחו"ל לשנתיים וחצי. בשובו, החליט ללמוד קולנוע בחוג לקולנוע וטלוויזיה באוניברסיטת תל אביב. ביים שלושה פרקים בסדרה המוקומנטרית, "דו"ח איבגי סויסה", בכיכובם של משה איבגי ומאיר סויסה (1999). ביים חמישה פרקים במסגרת העונה הראשונה של התוכנית הקומית "זבנג!" (2000). היה במאי תשדירי בחירות 1999 ובחירות 2001 עבור אהוד ברק וקמפיין מפלגת העבודה. ערך סרטים תיעודיים שביימה אריאלה אזולאי. כתב, ביים וערך את "המון לא מלוכד נשלט ביתר קלות" – תערוכת יחיד של וידאו ארט, בגלריה "היינריך בל". התערוכה התעסקה בהמון והתייחסה לשפת הגוף ולהתנהגות במרחב הציבורי. היא התבססה במידה רבה על עולם הריקוד וספרי ההדרכה לריקוד. עבד במשך שש שנים כמנהל קריאטיב במחלקת פרומו, "שידורי קשת" (2007-2001). במסגרת זו היה אחראי על קידום מרבית תוכניות "קשת" המרכזיות, השקת וקידום ערוץ "ביפ" ואתר "קשת". ביים פרסומות, פרומואים וקמפיינים עבור כל ערוצי הטלוויזיה; בהם קמפיין לחמישייה הקאמרית שזכה בפרסים בניו יורק ובישראל. ביים את תוכנית המציאות "פרויקט מסלול", בהנחיית שירז טל (2009). ביים את הסדרה התיעודית "אבודים" שהנחתה צופית גרנט בערוץ 2, התוכנית איחדה בני משפחה שהקשרים ביניהם אבדו (2011). ביים את סדרת הטלוויזיה התיעודית "כך ראינו", המבוססת על סרטים ביתיים שצולמו בישראל משנות השלושים ועד סוף שנות השבעים ומנסה להציג באמצעותם את ההיסטוריה המקומית. הסדרה הוסבה לסרט בן מאה דקות עבור פסטיבל הקולנוע ירושלים. הסרט הוקרן בסינמטקים ברחבי הארץ. בשנים 2012-2007 עבד על סרט הקולנוע העצמאי "מעשייה אורבנית", הסרט הוקרן בפסטיבל קולנוע דרום 2012 וייצא להקרנה בסינמטקים בראשית 2013. ביים את הסדרה "קישון - שמו הולך לפניו" עבור ערוץ 8 . ב-2020 ביים ועורך עבור "יס דוקו" סרט דוקומנטרי על חייו של מאיר אריאל - "מאיר אריאל — שיר כאב". ובשלבי הפקה ראשונים של "האלגוריתם הגנטי". פיצ'ר עלילתי. אליאב לילטי נשוי, מתגורר ביפו ולו שני בנים ובת. מדיה וקבצים בנושא אליאב לילטי בוויקישיתוף אליאב לילטי, במיזם "אישים" לתיעוד היצירה הישראלית אליאב לילטי, במסד הנתונים הקולנועיים IMDb (באנגלית) אליאב לילטי, באתר AllMovie (באנגלית) אליאב לילטי, במסד הנתונים הקולנועיים KinoPoisk (ברוסית) אליאב לילטי, באתר ארכיון הסרטים הישראלי בסינמטק ירושלים אליאב לילטי, במאגר הידע העברי לקולנוע ישראלי ועולמי "אידיבי" אליאב לילטי באתר הסוכנות של קנלר נחום מוכיח, ריאיון - איך לספר מעשייה אורבנית, באתר הבמה, 19 במרץ 2013 מאיה כהן, זה הסרט שלו - ריאיון עם אליאב לילטי, באתר ישראל היום, 4 בפברואר 2010 "כך ראינו": הפליטים הפלסטינים נאלצים לעזוב את בתיהם - תיעוד, באתר וואלה, 24 באוגוסט 2012 ווידאו-ארט: אליאב לילטי ועדינה בר-און בבלוג של ד"ר מיכל פופובסקי, יולי 2001 עידן חגואל, עכבר העיר, "כל נער ונערה צריכים לראות את הסרט הזה", באתר הארץ, 9 במרץ 2013 מורן שריר, אליאב לילטי בוחן את הישראליות שבין ההומור של הגשש החיוור לאקטיביזם של ברק כהן, באתר הארץ, 19 באפריל 2023 יהודה שנהב, מה אנחנו רואים כאן, באתר "העוקץ", 19 באוגוסט 2012 אורי קליין, "כך ראינו": הסרט שמגלה איך באמת נראו החיים בארץ במאה הקודמת, באתר הארץ, 28 באוגוסט 2012 נירית אנדרמן, הכי ישראלי, הכי אאוטסיידר: למה מאיר אריאל נולד רק אחרי שמת?, באתר הארץ, 11 ביולי 2020
תיאודור דיסטרברג

תיאודור דיסטרברג (בגרמנית: Theodor Duesterberg;‏ 19 באוקטובר 1875 – 4 בנובמבר 1950) היה קצין גרמני, מנהיג מיליציית קסדת הפלדה ברפובליקת ויימאר ומועמד הימין השמרני לנשיאות הרפובליקה ב-1932 מול פאול פון הינדנבורג ואדולף היטלר. נולד בדרמשטאדט והצטרף לצבא הפרוסי ב-1893. ב-1900 היה חלק מחיל המשלוח למזרח אסיה והשתתף בקרבות מרד הבוקסרים בסין. לפני מלחמת העולם הראשונה נשא במשרות פיקוד שונות ובמהלך המלחמה שירת במשרד המלחמה והגיע לדרגת לויטננט קולונל. עם תום המלחמה וקבלת הסכם ורסאי, אותו ראה כהשפלה לגרמניה, התפטר מהצבא. ב-1919 הצטרף למפלגת העם הלאומית הגרמנית אך ב-1923 פרש ממנה והצטרף להנהגת "קסדת הפלדה" כסגנו של ראש הארגון ומייסדו, פרנץ זלטה. תחת הנהגתו הפך הארגון עד ל-1930 לכוח החמוש והמאומן הגדול ביותר ברפובליקה עם 500,000 חברים. ב-1929, במסגרת הדיונים בפרלמנט על קבלת תוכנית יאנג, הנהיג דיסטרברג את חזית ההתנגדות לתוכנית ולמען משאל עם תוך יצירת ברית עם אלפרד הוגנברג והיטלר. כן היה שותף בחזית קצרת-הימים של הוגנברג, היטלר והליגה הכול-גרמנית נגד קנצלר גרמניה היינריך ברינינג ב-1931. בבחירות לנשיאות גרמניה שהתקיימו ב-1932 הריצו אנשי ארגון "קסדת הפלדה" והימין השמרני את דיסטרברג למשרה מול הנשיא המכהן, פון הינדנבורג הישיש, מועמד הקומוניסטים ארנסט תלמאן ומועמד המפלגה הנאצית, היטלר. דיסטרברג זכה רק ב-6.8% מהקולות, לאחר קמפיין נאצי שטען שאיננו ארי מספיק ושיש לו שורשים יהודיים. עם עליית הנאצים לשלטון ומיזוג "קסדת הפלדה" לתוך האס אה, במסגרת תהליך ההאחדה (גְלָיְכְשָׁלְטוּנְג Gleichschaltung), התפטר דיסטרברג מתפקידו בארגון. ב-2 ביולי 1934 נאסר דיסרברג במסגרת "ליל הסכינים הארוכות", בו חיסל היטלר את ראשי האס אה שחשד בנאמנותם, ונשלח לזמן קצר לדכאו. בשנת 1949 פרסם דיסטרברג את ספרו "קסדת הפלדה והיטלר" (Der Stahlhelm und Hitler), בו ניסה להצדיק את דרכו ולהוכיח את עצמאותה של המיליצייה מן המפלגה הנאצית וטירוף האנטישמיות שלה. כשנה לאחר מכן מת בהמלין. מדיה וקבצים בנושא תיאודור דיסטרברג בוויקישיתוף ציר זמן של תולדות חייו (בגרמנית) בחירות לנשיאות הרפובליקה
זמביזיה

זמביזיה (באנגלית: Zambezia) הוא סרט הנפשה בתלת מימד, מסוגת קומדיה ופנטזיה, המבוסס על ציפורי אפריקה, שצולם בדרום אפריקה והופץ בנובמבר 2012. הסרט מספר על קאי, בז נודד צעיר שחי עם אביו, טנדאי. לאחר שמכרה ותיקה של אביו, גוגו, חסידת האוכף, מתרסקת לתוך הקן שלהם, ואחרי שיחה לא ארוכה במיוחד אבל משכנעת, מחליט קאי לצאת לחפש את זמביזיה, עיר הציפורים. לאחר מסע ארוך הוא מגיע לעיר יחד עם קבוצת מגלנים הודיים ומגלה שהעיר בנויה בתוך עץ ענק על שפת מפל. ופוגש את זה-קל, תחמס מדריך תיירים שמנמן שמנסה למכור לו הצעות עסקיות כגון הצטרפות להוריקנים. קאי מנסה להצטרף ועובר את מבחן הקבלה בהצלחה רבה. אבל לאחר מכן מודח בידי מפקד ההוריקנים. באותו הזמן בודזו, לטאת כוח מרושעת, חוטף את טנדאי ומתכנן לפלוש לזמביזיה. קאי מנסה לעצור את הפלישה יחד עם שאר ציפורי זמביזיה. לאחר קרב ממושך מצליחים קאי ושאר תושבי זמביזיה לעצור את בודזו, ומפילים אותו לקרקעית התהום, אך אחת הציפורים מסתבכת ברשת שעטפה את בודזו, קאי מזנק להציל אותה, ומצליח. לאחר הקרב קאי מקבל עיטור כבוד מראש העיר זמביזיה, ומצטרף להוריקנים. "זמביזיה", במסד הנתונים הקולנועיים IMDb (באנגלית) "זמביזיה", באתר נטפליקס "זמביזיה", באתר Rotten Tomatoes (באנגלית) "זמביזיה", באתר אידיבי "זמביזיה", תסריט הסרט באתר Scripts.com (באנגלית) "זמביזיה", במסד הנתונים הקולנועיים KinoPoisk (ברוסית) זמביזיה, במיזם "אישים" לתיעוד היצירה הישראלית אתר הסרט(הקישור אינו פעיל) הסטודיו(הקישור אינו פעיל)
נובה (פירושונים)

האם התכוונתם ל... נובה – אירוע אסטרופיזיקאי נובה (מוזיקה אנדלוסית) – יצירה מורכבת במוזיקה האנדלוסית נובה (הוצאה לאור) נובה (חברה) – חברה ישראלית העוסקת בפיתוח וייצור מערכות מדידה לתעשיית המוליכים למחצה נובה (קומיקס) – שלוש דמויות בדיוניות של חברת מארוול קומיקס הנושאות את השם: נובה (ריצ'רד ריידר) – גיבור-על חבר האוונג'רס ומנהיג חיל נובה הבין-גלקטי נובה (סם אלכסנדר) – השני ליטול את זהותו של נובה נובה (פרנקי ריי) – גיבורת-על חברה לשעבר בארבעת המופלאים, ונכון להיום במבשריו של גלקטוס נובה זמקי – עיירה בסלובקיה הטבח בפסטיבל נובה – טבח אזרחים ישראליים בפסטיבל נובה ליד קיבוץ רעים על ידי ארגון הטרור חמאס ב-7 באוקטובר 2023 יום שמחת תורה בשבת בשמיני עצרת אישים: הת'ר נובה – זמרת רוק אמריקאית סאיאת נובה – מוזיקאי ארמני נוב נווה נאווה
AMT Hardballer

AMT Hardballer הוא אקדח חצי אוטומטי. שיבוט של אקדח הקולט M1911 המיוצר על ידי חברת AMT האמריקאית. קליבר הקנה הוא 45. (11.43 מ"מ) והוא מצופה לאורכו בכסף, למעט הידית האקדח העשויה מעץ. האקדח ידוע כלא אמין בשל נטייתו להיתקע באופן תכוף. האחד שבעה כדורים במחסנית סנדרטי ועל הקנה שלו ניתן להתקין משתיק קול. AMT Hardballer: היה גרסת נירוסטה של Colt Gold Cup, מצויד בכוונות מייקרו. AMT Combat Government: פותח כאקדח ספורט אבל בשנת 1978 AMT שינתה את שמו. הוא שיבוט של הקולט M1911 עם כוונת משופרת לתחנות משטרה. AMT Longslide: גרסה ארוכת קנה של Hardballer, הוצגה בשנת 1980. AMT Skipper: גרסה קומפקטית של Hardballer הוצגה בשנת 1980. בשנת 1984, האקדח נעלם זמנית מהמגוון של AMT. AMT Commando: הוצג במקור על ידי AMT אבל שופר והוצג מחדש בשנת 2000 תחת מותג התעשיות גילו. ויש לו קיבולת של 8 כדורים. AMT Accelerator: גרסה Longslide שבעצם שיבוט של ה.400 Corbon מחסניתו כוללת 7 כדורים. AMT Javelina: גרסה אוטומטית של הAMT Longslide בעלת קליבר של 10mm ושמונה כדורים במחסנית. במשחקי Hitman (סדרת משחקים) הדמות הראשית - סוכן 47 נושא את האקדחים הללו, והם נשקו העיקרי והאהוב עליו. בסדרת הסרטים שליחות קטלנית המחסל (ארנולד שוורצנגר) משתמש בגרסת ה-Longslide של אקדח זה. Hitman (סדרת משחקים) קולט M1911 AMT מדיה וקבצים בנושא AMT Hardballer בוויקישיתוף
מעשה בחתוליים

מעשה בחתולַיִים היא מעשייה ידועה שכתב ע. הלל ופורסמה בספר מעשה בחתולים ושאר החיות של ע. הלל, שיצא בשנת 1977 בהוצאת כתר, מלווה באיורים מאת אלונה פרנקל. בשנת 2014 יצא הספר מַעֲשֶֹה בַּחֲתוּלַיִם בספריית נח (הוצאת הקיבוץ המאוחד), עם איורים מאת שמרית אלקנתי. המעשייה מספרת על שני חתולים, האחד לבן ואילו השני שחור. כל אחד מהם קינא ברעהו עקב צבע פרוותו. על-מנת לשנות את צבע הפרווה קפץ כל אחד מהם לחבית עם החומר המתאים: החתול הלבן קפץ לחבית של זפת והחתול השחור לחבית של סיד. אמנם צבע הפרווה של כל אחד מהם השתנה כפי שתכנן אבל נוכחותו של החומר על הפרווה היוותה אי-נעימות. החתולים שבו כל אחד לצבעו המקורי על ידי רחצה בים ולאחר ששבו לצבעיהם המקוריים התנצלו זה בפניו של זה. סיפור כמעט זהה תחת הכותרת "כלבלבים רבו והשלימו" הופיע במוסף "דבר לילדים" בשנת 1932. כלבלבים רבו והשלימו, באתר jpress.org.il ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
זורו (סדרת אנימציה)

זורו (באנגלית: Zorro: Generation Z) היא סדרת טלוויזיה מונפשת בריטית שעלתה לראשונה לשידור בשנת 2006. העלילה מתרחשת בשנת 2015 סביב הנער דייגו דה לה וגה, אשר סבא רבא שלו הוא זורו הראשון. דייגו גדל על סיפורי "זורו" של סבו ולקח על עצמו את התפקיד לאחר שאביו נחטף. זורו, סרטונים בערוץ היוטיוב "זורו", במסד הנתונים הקולנועיים IMDb (באנגלית) "זורו", במסד הנתונים הקולנועיים KinoPoisk (ברוסית) "זורו", במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
Present

Present (הווה) הוא אלבום של להקת ואן דר גראף ג'נרייטור, אשר יצא ב-2005. האלבום היה הראשון של הלהקה מאז האלבום The Quiet Zone/The Pleasure Dome משנת 1977, והראשון עם הרכבה הקלאסי של הלהקה מאז World Record מ-1976. האלבום הביא לחזרתה של Charisma Records לפעילות. שנים לאחר פירוקה, דחה מנהיגה, פיטר האמיל, דחה את הרעיון לאיחוד, אבל בשנת 2004 (לאחר שני מפגשים חד פעמיים, ללא הודעה בהופעותיו של האמיל), החלה עבודה על אלבום איחוד רשמי. Present היה התוצאה. זהו אלבום כפול אשר בדיסק הראשון הוא כולל שישה שירים ליריים (מלבד הקטע האינסטרומנטלי השני "Boleas Panic"). הדיסק השני כלל אלתורים שבוצעו באולפן. במשך שנותיה של הלהקה, חבריה אלתרו באולפן. זה מעולם לא יצא לאור באופן רשמי (מלבד הבוטלג Time Vaults) עד 2005. ב-2005, הלהקה יצאה לסיבוב הופעות מוצלח לכבוד האיחוד. רק שני שירים מ-Present נוגנו והם היו "Every Bloody Emperor" ו- "Nutter Alert". "Every Bloody Emperor" (פיטר האמיל) - 7:03 "Boleas Panic" (דייוויד ג'קסון) - 6:50 "Nutter Alert" (האמיל) - 6:11 "Abandon Ship!" (גאי אוונס, האמיל) - 5:07 "In Babelsberg" (האמיל) - 5:30 "On The Beach" (ג'קסון, האמיל) - 6:48 כל הקטעים נכתבו על ידי יו בנטון, אוונס, ג'קסון, האמיל "Vulcan Meld" - 7:19 "Double Bass" - 6:34 "Slo Moves" - 6:24 "Architectural Hair" - 8:55 "Spanner" - 5:03 "Crux" - 5:50 "Manuelle" - 7:51 "'Eavy Mate" 3:51 "Homage To Teo" - 4:45 "The Price Of Admission" - 8:49 פיטר האמיל - שירה, גיטרה, קלידן דייוויד ג'קסון - סקסופון, חליל צד יו בנטון - עוגב גאי אוונס - תופים, כלי הקשה מידע על האלבום Present באתר MusicBrainz מידע על האלבום Present באתר AllMusic האלבום Present באתר Discogs האלבום Present באתר ספוטיפיי
Trisector

Trisector הוא אלבום אולפן מאת להקת הרוק המתקדם הבריטית, ואן דר גראף ג'נרייטור. האלבום יצא על ידי וירג'ין/EMI במרץ, 2008. יחודו של האלבום בכך שזהו האלבום הראשון של הלהקה כשלישייה. הסקסופוניסט דייוויד ג'קסון, עזב את הלהקה בזמן סיבוב ההופעות של הלהקה ב-2005. כל השירים נכתבו על ידי פיטר האמיל, גאי אוונס ויו בנטון למעט איפה שמצוין "The Hurlyburly" - 4:38 "Interference Patterns" - 3:52 "The Final Reel" - 5:49 "Lifetime" (האמיל) - 4:47 "Drop Dead" - 4:53 "Only in a Whisper" - 6:44 "All That Before" - 6:29 "Over the Hill" - 12:29 "(We Are) Not Here" - 4:04 פיטר האמיל - שירה, פסנתר, גיטרה חשמלית יו בנטון - עוגב, גיטרת בס, דוושות בס גאי אוונס - תופים, כלי הקשה מידע על האלבום Trisector באתר MusicBrainz מידע על האלבום Trisector באתר AllMusic האלבום Trisector באתר Discogs
הבריחה הגדולה

האם התכוונתם ל... סטלאג לופט III#הבריחה הגדולה – בריחת שבויים ממחנה השבויים הגרמני סטלאג לופט III במלחמת העולם השנייה הבריחה הגדולה (סרט) – סרט קולנוע אמריקאי משנת 1963, המבוסס על בריחת השבויים ממחנה השבויים הגרמני סטלאג לופט III הבריחה הגדולה (סרט, 2023) – סרט קולנוע מסוגת דרמה ביוגרפית, קופרודוקציה צרפתית-בריטית בבימוי של אוליבר פארקר, עם מייקל קיין וגלנדה ג'קסון בתפקידים הראשיים הבריחה הגדולה של סטיץ' – מתקן שפעל בארץ המחר של ממלכת הקסם בדיסניוורלד שבפלורידה ריימן 2: הבריחה הגדולה – משחק הרפתקאות משנת 1999, המשחק השני בסדרת המשחקים "ריימן" The Great Escape – אלבום האולפן הרביעי של להקת הרוק הבריטית "בלר" Great Escape Tour – סיבוב הופעות שתוכנן ובוטל של הראפרית איגי אזליה על מנת לקדם את אלבום הבכורה שלה וההוצאה המחודשת שלו
יישום אינטרנט עשיר

יישום אינטרנט עשיר (באנגלית: Rich Internet Application – RIA), הוא יישום רשת שיש לו הרבה מהמאפיינים של יישום מחשב שולחני "רגיל" (desktop application). בדרך כלל יישומי RIA עושים שימוש נרחב ב-JavaScript או במכונה וירטואלית, ויכולים להיות מסופקים בצורה של דפדפן המיועד לאתר ספציפי, פלאג אין לדפדפן או כארגז חול עצמאי. הטכנולוגיות הנפוצות ליצירת יישומי אינטרנט עשירים הן JavaFX, אדובי פלאש ו-Microsoft Silverlight, אם כי בשנים האחרונות ישנה מגמה של מעבר מטכנולוגיות מבוססות פלאג אין אלה, לאלטרנטיבות מבוססות HTML5 ו-JavaScript. על מנת להשתמש ביישום אינטרנט עשיר, בדרך כלל על המשתמש להתקין תשתית תוכנה שתפקידה להוריד, לעדכן ולהריץ את היישום. זהו ההבדל העיקרי בין יישומי רשת מסוג זה לבין אלטרנטיבות מבוססות HTML5/JavaScript כמו Ajax, אשר משתמשות בפונקציונליות המובנית בדפדפן לצורך מימוש ממשקים דומים. יישומי RIA נפוצים כמשחקי רשת, כמו גם כיישומים הדורשים יכולת לכידת וידאו ממצלמות רשת (Gmail הוא יישום רשת בולט היוצא מכלל זה בכך שהוא משתמש בפלאג אין משלו לדפדפן, המיועד למטרה זו). עם ההתפתחות של סטנדרטים לפיתוח ווב, כדוגמת HTML5, התמיכה של דפדפנים בסטנדרטים אלה השתפרה במידה מסוימת. עם זאת, גם לאחר ההופעה של ערכות כלים "כמו-שולחניים" (desktop-like widgets) מבוססי HTML5 ו-JavaScript, הצורך ביישומי RIA מבוססי פלאג אין לצורך גישה ללכידת וידאו לא פחת. יישום רשת דף אינטרנט דינמי AJAX (תכנות) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
A Grounding in Numbers

A Grounding in Numbers הוא אלבום אולפן של להקת הרוק המתקדם הבריטית, ואן דר גראף ג'נרייטור. האלבום יצא ב-14 במרץ, 2011. תאריך זה, כאשר הוא נכתב כ-3.14 מורכב משלוש הספרות הראשונות של פאי. הרצועה השנייה באלבום, "Mathematics" מתייחסת לזהות אוילר, לפעמים השיר נודע בשם "הפואמה המתמטית". יציאת האלבום מאותת בהמשך על הכיוון של השלישייה הנוכחית. באלבום זה עזבה הלהקה את חברת Charisma Records ועברה לחברת Esoteric. יו פדגהאם היה האחראי על עיבוד האלבום. הכנות לעבודה על האלבום החדש החלו בסוף 2008 ובתחילת 2009, כאשר חברי הלהקה התחילו לאסוף שברי שירים והחליפה "רעיונות, תאוריות, מדיניות והנחיות". בחודש אפריל 2010 חברי הלהקה נפגשו לפגישות אינטנסיביות בקורנוול בזמן שהאלבום הוקלט במשך שבוע. במשך חודשים השירים נערכו והותאמו על ידי חברי הלהקה (שממשיכים להחליף קבצים באמצעות האינטרנט או על CD-R) באולפנים שלהם. עד ספטמבר 2010 החומר היה מוכן. האלבום עבר עריכה (Mix) אחרי שלושה שבועות בלונדון בסטודיו של יו פדגהאם, Sofasound, והאלבום הושלם. כל השירים נכתבו על ידי פיטר האמיל, יו בנטון וגאי אוונס "Your Time Starts Now" – 4:15 "Mathematics" – 3:38 "Highly Strung" – 3:36 "Red Baron" (אינסטרומנטלי) – 2:23 "Bunsho" – 5:03 "Snake Oil" – 5:21 "Splink" (אינסטרומנטלי) – 2:37 "Embarrassing Kid" – 3:07 "Medusa" – 2:12 "Mr. Sands" – 5:22 "Smoke" – 2:30 "5533" – 2:42 "All Over the Place" – 6:04 פיטר האמיל - שירה, פסנתר, גיטרה חשמלית ובס מסוג Ashorby בשיר "Splink" יו בנטון - עוגב, גיטרת בס, דוושות בס, פסנתר, צ'מבלו, פעמונים, בס בעל 10 מיתרים וגיטרה בשיר "Smoke" גאי אוונס - תופים, כלי הקשה, גיטרה בשיר "5533" מידע על האלבום A Grounding in Numbers באתר MusicBrainz מידע על האלבום A Grounding in Numbers באתר AllMusic האלבום A Grounding in Numbers באתר Discogs האלבום A Grounding in Numbers באתר ספוטיפיי האלבום A Grounding in Numbers באתר דיזר האלבום A Grounding in Numbers באתר אפל מיוזיק האלבום A Grounding in Numbers באתר טיידל
ALT

ALT הוא האלבום ה-13 של להקת הרוק המתקדם הבריטית, ואן דר גראף ג'נרייטור. האלבום יצא לאור ב-25 ביוני 2012. באלבום יש רק שירים אינסטרומנטליים. "Earlybird" "Extractus" "Sackbutt" "Colossus" "Batty Loop" "Splendid" "Repeat After Me" "Elsewhere" "Here's one I Made Earlier" "Midnite or So" "D'Accord" "Mackerel Ate Them" "Tuesday, The Riff" "Dronus" "Colossus" "Repeat After Me" "Earlybird" "Elsewhere" "loop J 2" "D'Accord" "Mackerel Ate Them" "Here's one I Made Earlier" "Dronus" פיטר האמיל - גיטרות, קלידים יו בנטון - עוגב, גיטרת בס, דוושות בס גאי אוונס - תופים מידע על האלבום ALT באתר MusicBrainz מידע על האלבום ALT באתר AllMusic האלבום ALT באתר Discogs
האבטומוביל

האבטומוביל הוא מגזין רכב קלאסי וביטאון מועדון החמש - מועדון הרכב הקלאסי והאספנות בישראל. האבטומוביל יוצא במהדורת צבע מודפסת בת 44 עמודים 3–4 פעמים בשנה, ועוסק בתחום כלי רכב קלאסיים ורכבי אספנות. המגזין מודפס בעברית ביותר מאלף עותקים ונשלח בדואר לחברי עמותת מועדון החמש, במקביל מפורסמות מהדורות עבר בפטרמט דיגיטלי של המגזין באתר מועדון החמש. גיליון מספר 1 הודפס בחודש ינואר 1986. האבטומובל הוא מגזין לרכבים קלאסיים היחיד בעולם שיוצא לאור בשפה העברית והיחיד שעוסק בתחום זה שיוצא לאור במזרח התיכון. עורכי המגזין בעבר: בני הספל: 1986 - 1993 בני הספל, רוני מוסקוביץ: 1994 רוני מוסקוביץ: 1995 אמנון אירמאי: 1996 - 2000 בני הספל: 2000 - 2004 איל פלד, בני הספל: 2004 - 2007 בני הספל: 2007 - נוכחי מועדון החמש אתר האינטרנט הרשמי של האבטומוביל גליונות עבר סרוקים של האבטומוביל, באתר מועדון החמש
משפחת פוליאקוב

משפחת פּוֹליאקוב (ברוסית: Поляков) הייתה משפחה יהודית נודעת ברוסיה בתקופת האמנציפציה. המשפחה הייתה כמעט שקולה בעושרה למשפחת רוטשילד המפורסמת ממערב אירופה. משפחת פוליאקוב הייתה משפחה של תעשיינים ובנקאים. שלושה מבניה – יעקב, שמואל (סמואיל) ואליעזר (לזר) – זכו בתואר אצולה רוסי והקימו את "החברה הרוסית הדרומית לעיבוד פחם ואבן". במפעלים רבים שהקימו, סיפקו עבודה לעובדים יהודים רבים. המשפחה בנתה מכספה יותר מ-20,000 ק"מ של מסילות ברזל ברוסיה. המסילות הוקמו בשיטה שנקראת כיום B.O.T: יזמים פרטיים זכו במכרזים וקיבלו אדמות וערובות כספיות מהמדינה, בנו על חשבונם והפעילו תמורת תמלוגים. שמואל פוליאקוב ואחיו זכו במספר מכרזים לסלילת מסילות רכבת והעסיקו אף בזה יהודים כסוכנים וספקי ציוד. בנוסף לכך המשפחה הנציחה את שמם בשל תרומתם הרבה לקהילה היהודית של מוסקבה והקימה במוסקבה את בית הכנסת בולשאיה ברונאיה הנודע בעיר. בגלל עושרה המשפחה משכה אש רבה והייתה גורם לאנטישמיות, לדוגמה הפרוטוקולים של זקני ציון מבוססים, בין היתר, גם עליה. בתו של לזר פוליאקוב, ציטה, נישאה לימים לאליהו ברלין, ממנהיגי היישוב ומחותמי מגילת העצמאות של ישראל. מדיה וקבצים בנושא משפחת פוליאקוב בוויקישיתוף האחים פוליאקוב, במהדורת האינטרנט של האנציקלופדיה היהודית בשפה הרוסית (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'ניה דודוצקין

גֶ'ניָה דוֹדוּצקין (נולד ב-30 בדצמבר 1985) הוא שחקן כדורעף ישראלי וקפטן קבוצת הפועל מטה אשר. מתנשא לגובה של 1.92 מטר. דודוצקין הוא הספורטאי הישראלי המקצוען הפעיל השני שיצא מהארון, קדם לו השחיין ברק עטר שיצא מהארון בשנת 1993. דודוצקין נולד בדצמבר 1985 באזרבייג'ן, ברית המועצות. בשנת 1990, בגיל 4, עלה עם משפחתו לישראל והתיישב בקיבוץ כפר מסריק שבגליל המערבי. אמו ודודתו לבית משפחת גמפל שיחקו כדורעף בבאקו, ולאחר עלייתן שיחקו בקבוצת הבוגרות של מטה אשר. הוא בוגר בית חינוך אופק שבקיבוץ עברון. הוא שיחק בנבחרת ישראל בכדורעף לנוער, ובספטמבר 2002 הצטרף לקבוצת הפועל מטה אשר. בצבא שירת במשטרה הצבאית, במסלול לספורטאים. בעונות 2009/2010 ו-2010/2011 העפילה קבוצתו של דודוצקין לסדרת הגמר ולמשחק גמר גביע המדינה בכדורעף, ובעונת 2011/2012 העפילה הקבוצה שוב לסדרת הגמר ואף נאבקה באלופה מכבי תל אביב, אף על פי שלבסוף נוצחה 3:1 במשחקים. דודוצקין משחק בתפקיד חוסם אמצע ומשמש כקפטן קבוצת הפועל מטה אשר/עכו. נכון לעונת 2013 מדורגת קבוצתו במקום הראשון בליגת העל הישראלית לאחר פתיחה מושלמת של 11 משחקים רצופים ללא הפסד וללא הפסד של אף מערכה (0-33). במחזור ה-14 במשחקה ה-12, קבוצתו הפסידה לראשונה 3-2 לקבוצת מכבי הרבלייף תל אביב שקטעה לה את רצף הניצחונות. ב-6 בפברואר 2013 הוביל דודוצקין את חבריו לקבוצה, לזכייה בגביע המדינה לאחר 10 שנים, נגד מנשה/חדרה/עמק חפר 0-3 (18:25, 20:25, 17:25), לעיני 1,200 צופים ברעננה. ב-18 באפריל הוא הוביל את קבוצתו גם לזכייה באליפות המדינה לאחר ניצחון בסדרת הגמר על מכבי תל אביב 0-3. ביולי 2013 פרש דודוצקין מכדורעף מקצועני והחליט להתמקד בלימודי פסיכולוגיה. ב-7 בינואר 2013 יצא מהארון כהומו בכתבה ב-mynet.‏ בשנת 2014 התחתן עם עמיחי שרפשטיין, בן קיבוץ מעגן מיכאל, ג'ודוקא בעבר וכיום אומן (פסל, צורף ובשלן). הוא מתגורר עמו במעגן מיכאל והם מגדלים ביחד בהורות משותפת עם האם את בנו של שרפשטיין, עדי. ג'ניה דודוצקין, באתר איגוד הכדורעף בישראל תומר רונא, "היום יש לי ביטחון לשחק", באתר mynet‏ קיבוץ, 24 בדצמבר 2009 מירית קושניר סטרומצה, קפטן הכדורעף: אני קודם כל הומו אחר כך ספורטאי, באתר mynet (כפי שנשמר בארכיון האינטרנט), 7 בינואר 2013 זאב גולדשמיט, שחקן הכדורעף שיצא מהארון, באתר ynet, 26 בפברואר 2013 עופר מתן, יצא מהלוקר, Time-Out, אוקטובר 2013 תומר רונא, אחרי עונת שיא: ג'ניה דודוצקין פורש מכדורעף, באתר mynet‏ קיבוץ, 10 ביולי 2013 מירית קושניר סטרומצה, קפטן הכדורעף: אני קודם כל הומו אחר כך ספורטאי, באתר mynet (כפי שנשמר בארכיון האינטרנט), 7 בינואר 2013. קרני עם-עד, אמנות, חתונה ומשפחה גאה בקיבוץ, באתר mynet‏ קיבוץ, 11 ביולי 2014